JY LEES NOU 5 dinge wat jy nié van Mnr. SA weet nie
Roeline Strauss, Anneline Kriel, Melinda Bam. Dink jy aan skoonheidskompetisies, kom dié name eerste op. Maar Armand du Plessis is ons Mnr. Suid-Afrika 2015/2016 en hy is reg om mense meer bewus te maak van dié kompetisie. Passievol, ambisieus en stylvol. Hier is 5 dinge wat jy nié van hom geweet het nie.
Vanjaar gaan hy ons land verteenwoordig by die Mnr. Wêreld-kompetisie, wat Augustus in die Filippyne gehou word. SA kon nog nooit iemand onder die top-5 oplewer nie, en Afrika het nog nooit 'n wenner gehad nie.
Maar vir Armand gaan die kompetisie nie daaroor om die mooiste te wees nie, maar eerder om 'n rolmodel vir ander te wees. FOTO: Xavier Saer
1. Hy het regte aan die Universiteit van Pretoria geswot. Hy wil verder in kinderreg spesialiseer.
2. Armand dink alle Suid-Afrikaners is mooi, maar reken sy uniekheid het hom dié titel besorg het.
3. Hy was "fris" op skool en het eers in sy eerste jaar op universiteit 15 kg verloor.
4. Armand maak 'n verskil in die gemeenskap deur Deskbags, 'n projek vir skoolkinders sonder skooltasse. 'n Deskbag is 'n tas wat soos 'n skootrekenaar lyk. As jy die tas oopmaak, vou dit uit en word 'n lessenaar. In ons land is 3 miljoen kinders wat nie 'n tafel het om by te studeer nie en vir hulle is dié tydelike skootlessenaar 'n uitkoms. Armand het al duisende van die tasse uitgedeel.